ผู้ที่แพ้ยาในกลุ่ม Clindamycin Cefaclor และDexamethasone อย่างรุนแรง สามารถที่จะรับการฉีดวัคซีน ซีโนแวค หรือวัคซีนป้องกันโควิด 19 ตัวอื่นๆได้ไหมครับ รอคำตอบเพื่อจะตัดสินใจลงทะเบียนเพื่อขอรับวัคซีนนะครับ
สวัสดีค่ะ การแพ้ยากลุ่มยาปฏิชีวนะเช่น clindamycin หรือยา cefaclor รวมไปถึงยาลดอาการอักเสบ dexamethasone นั้น นึกถึงว่าจะเป็นสาเหตุทำให้มีปฏิกิริยาใดๆต่อวัคซีนได้น้อยค่ะ เพราะตัววัคซีนเป็นเชื้อโรคที่ถูกทำให้อ่อนแรงหรือตายไปแล้ว ไม่ได้มีส่วนประกอบของยาฆ่าเชื้อแต่อย่างใดดังนั้นจึงน่าจะรับวัคซีนได้เหมือนคนทั่วไป แต่ให้สังเกตอาการหลังการรับวัคซีน เพราะมีโอกาสแพ้วัคซีนได้อยู่เช่นกัน อาการผิดปกติเช่นผื่นขึ้นตามตัว คลื่นไส้ อาเจียน วูบ หน้ามืด หายใจเสียงวี้ด หรือมีไข้สูง ให้รีบไปพบแพทย์